कोसी मे बाढ़िक खतरा एहि बेर फेर बनि रहल अछि. पानिक दबाव काफी बढ़ि गेल अछि. एहन मे खबर अछि जे नेपालक कुसहा मे तटबंधक सुरक्षा मे लागल बिहार जल संसाधन विभागक इंजीनियर आओर कर्मचारी सभक संग मारि-पीट कएल गेल अछि. ई मारि-पीट ओहि ठामक लोकल बदमाश सभ कएलक. ओकरा सभ के रंगदारी चाहय छल. पुलिस मे शिकायत के बाद एकटा बदमाश पकड़ल गेल अछि. मारि-पीट के बाद तटबंध पर गश्त के काज रुकि गेल अछि. कर्मचारी सभ डरल अछि.
 कुसहा चूंकि नेपाल मे अछि. . . एहि लेल बिहार सरकार एहि मामलाके नेपाल सरकार के संग उठाबय लेल केंद्र सरकार सं आग्रह करि सुरक्षाक पुख्ता इंतजाम करय लेल कहलक अछि. बिहार सरकार के कहनाय अछि जे तुरंत कदम नहि उठाएल गेल तं खतरा बढ़ि सकैत अछि. . . आओर एहि सं तटबंधक सुरक्षा पर संकट आबि सकैत अछि.
 दू साल पहिने 18 अगस्त 2008 मे एहि कुसहा मे तटबंध टूटय सं कोसी मे भारी बाढ़ि आएल छल. जेहि सं पूरा मिथिलांचल मे भारी तबाही मचल छल. चारुकात पानिए-पानि भs गेल छल. जानमालक भारी नुकसान भेल छल. लोक ओहि बाढ़ि के याद कs अखनो सिहर उठैत अछि. आब नेपाल मे पानि होए के कारण कुसहा के पास कोसी पर फेर सं दबाव बढ़ल जा रहल अछि. एहि ठाम दिन राति. . . चौबीसों घंटा निगरानी. . . गश्ती के जरूरी अछि. कोनो तरहक कोताही भारि पड़ि सकैत अछि.
 नालंदा के पुरान वैभव एक बेर फेर लोक से सामने आएत. नालंदा विश्वविद्यालय एक बेर फेर दुनिया के सर्वश्रेष्ठ शिक्षा संस्थान बनत. एहि के लेल संसद के मानसून सत्र मे एकटा विधेयक लाएल जाएत. दिल्ली मे प्रधानमंत्री के अध्यक्षता मे भेल मंत्रिमंडलक बैठक मे एहि बारे मे फैसला लेल गेल. नालंदा विश्वविद्यालय के फेर सं बनाबय मे करीब 1005 करोड़ रुपया खर्च होएत. . . एहि के लेल दिल्ली मे एकटा प्रोजेक्ट ऑफिस बनाएल जाएत. . . जे संसद मे विधेयक के पास होएतहि काज करनाए शुरू करि देत.
 प्रोजेक्ट ऑफिस भने दिल्ली मे रहत मुदा विश्वविद्यालय नालंदा मे बनत. . . एकरा लेल शुरुआती तौर पर 500 एकड़ जमीन के अधिग्रहण भ चुकल अछि. . . 500 एकड़ जमीन के आओर कएल जाएत. एहि सं नालंदा के आसपासक लोक के फायदा सेहो होएतन्हि. पर्यटन के बढ़ावा मिलत. इंफ्रास्ट्रक्चर के बढ़ावा मिलत. . . लोक के नवका रोजगार मिलत.
 नीतीश कुमार सरकारक आई रिपोर्ट कार्ड आएत. मुख्यमंत्री नीतीश कुमार आओर उप मुख्यमंत्री सुशील कुमार मोदी सरकार के साढ़े चार साल के कामकाज के लेखाजोखा पेश करताह. एहि मौका पर एनडीए सरकार के सभ मंत्री सेहो रहताह. . . एहि साल राज्य मे चुनाव होए वाला अछि ताहि लेल उम्मीद कएल जा रहल अछि जे एहि रिपोर्ट कार्ड मे सरकार अपन उपलब्धि के जमि क बखान करत.
 सरकारक रिपोर्ट कार्ड मे अल्पसंख्यक. . . महादलित. . . आओर अतिपिछड़ा लेल चलाएल गेल सरकार के योजनाक विशेष चर्चा होएत. . . नीतीश सरकारक कोशिश अपन शासन काल के सभ काज के जमता के सामने लानाय रहत . . जेहि सं चुनाव के समय जनता सं वोट मांगय मे दिक्कत नहि होए.
 मुदा विपक्ष एकरा सरकारक नौटंकी करार देलक अछि. विपक्ष के कहनाय अछि जे सरकार के अपन सफलता के संग संग विफलता के सेहो रिपोर्ट पेश करबाह चाही. ऐना नहि भेलाह पर विपक्ष खुद सरकारक विफलताक रिपोर्ट कार्ड पेश करत.
 रेलक तत्काल सेवा टिकट के लेल पहचान पत्र जरूरी करय पर विचार भs रहल अछि. अखन तं एतेक अछि जे भोर मे आठ सं नौ बजे तक तत्काल टिकट एजेंट के कटाबय पर रोक लगा देल गेल अछि. . एहि फैसला के असर तं सिर्फ ओहि एजेंट पर पड़त जे नेट सं टिकट काटि बेचैत अछि. . मुदा लाइन मे लगि बुकिंग काउंटर सं टिकट कटाबय पर रोक नहि लागल अछि. अहां केना जानबय जे कोन आदमी एजेंट अछि आओर कोन नहि ? कोन दलाल अछि कोन नहि ?
 फेर एजेंट खुद आम लोक के तरह नेट सं टिकट कटाएत तं अहां केना रोकबय? एहि काज के एजेंट दोसर कम्प्यूटर. . . . दोसर ठाम सं कs सकैत अछि. दोसर दस नाम सं कs सकैत अछि. एहि पर रोक लगनाय मुश्किल अछि. . . . सवाल एजेंटो सभ के रोटी-रोटी कमाय-खाय के छै एहि लेल ओ सभ सेहो कोनो नहि कोनो काट तं खोजबे करत. तखनो रेल मंत्रालय के ई एकटा नीक कदम अछि जे तत्काल टिकट एजेंट के माध्यम सं नहि होएत. . . मुदा एहि पर पूरा रोक तखने लागत जखन पहचान पत्र सं टिकट मिलत. आओर रेलवे एकरा लागू करय पर विचार करि रहल अछि. . . एहि बारे मे चर्चा भेलाह के बाद किछ निर्णय आबि सकैत अछि. .
 अखन तं बुकिंग काउंटर खुलल नहि कि खिड़की पर दलालक कब्जा. बीच-बीच मे छापेमारी सेहो होएत रहैत अछि. . . . मुदा ऊंटक मुंह मे जीरा जकां अछि. . एहन स्थिति मे आम लोक के टिकट मिलत तं कोना. . . अखन तं हाल ई अछि जे आठ बजे काउंटर खुलल नहि कि तत्काल कोटा भरि जाए के बोर्ड लगि जाएत अछि. . . . नेट पर टिकट कटाबय जाउ तं वेबसाइट खुलबे नहि करत आठ सं नौ के बीच. . . देश मे रोज ढाई सं तील लाख टिकट इंटरनेट सं कटैत अछि. आओर करीब आठ लाख एजेंट अछि. .
 एजेंटक संख्या देखि अहां जानि सकैत छी जे एतेक एजेंट जं टिकट कटाएत तं आम लोक के केना टिकट मिलत. फेर एजेंटक काज रोज टिकट कटाबय के रहैत अछि एहि लेल ओ दस तरहक उपाय सेहो जानैत रहैत अछि. . . एहन मे आम लोक परेशान. . . . फेर दलालक भारी फौज सेहो रहैत अछि. ओ ए कुमार. . . . बी कुमार. . . . आर कुमार. . . एस कुमार. . . . जकां नाम सं पहिनहिं टिकट कटा ब्लैक करैत रहैत अछि. एहन मे अगर पहचान वाला काज होएत अछि तं ओ किछ कारगर कदम भs सकैत अछि.
 दिल्ली मे आई-काल्हि हवा गर्म अछि जे रामविलास पासवानजी मनमोहन सरकार मे मंत्री बनि सकय छथि. सत्ता के गलियारा मे चर्चा अछि जे 15 जुलाई के करीब केंद्रीय मंत्रिमंडल मे फेरबदल होएत जेहि मे हिनका जगह मिलय के संभावना छनि. . . असल मे 26 जुलाई सं मानसून सत्र शुरू होए वाला अछि जकरा हंगामेदार रहय के पूरा संभावना अछि. . . सत्र के दौरान महंगाई. . . नक्सल. . . भोपाल गैस. . . एंडरसन आओर परमाणु दायित्व विधेयक मामला पर सरकार के मुश्किल के सामना करय पड़ि सकैत अछि. एहि सं बचय के लेल सरकार अगिला सत्र मे महिला आरक्षण बिल लाबि सकैत अछि. . . आओर लोकदल के अजित सिंह के संग लोजपा के रामविलास पासवान जीके मंत्री बना राजनीति साधय के कोशिश करि सकैत अछि.
 केंद्र सरकार के भने ममता बनर्जी जीक समर्थन मिलल अछि. . . मगर ममताजीक रुख कखन केहन रहत ई सरकार के सेहो नहि पता रहैत अछि. एहि लेल सरकार एहतियात बरैत रहल अछि. संगहि संग अजित जीक मंत्री बनला सं जाट आओर पासवान जीक मंत्री बनला सं दलित के खुश राखय के कोशिश होएत. फेर आगां एहि साल बिहार मे चुनाव सेहो होए वाला अछि. कांग्रेस भने कहैत होए कि बिहार विधानसभा चुनाव मे ओ असगरे ठाड़ होएत मुदा पार्टीक राज्य मे जे हाल अछि ओकरा देखैत कांग्रेस कोनो विकल्प नहि छोडय चाहैत अछि.
 अहां के याद होएत जे पासवानजी पिछले दिन राज्यसभा सांसद बनलाह. . . आओर पिछले हफ्ता हिनकर जन्मदिन सेहो छलन्हि. जन्मदिन के मौका पर यूपीए अध्यक्ष सोनिया गांधी खुद रामविलास जीके फोन कs जन्मदिनक बधाई देने छलीह. . . . . ई सभ किछ एहन सूत्र जुड़ि रहल अछि जे एहि संभावना के बल द रहल अछि. आओर पासवान जी मंत्री बनय छथि तं ई बिहार के लेल नीके गप होएत.
 एकरे संग एम्हर कृषि मंत्री शरद पवार आईसीसी अध्यक्ष बनलाके बाद प्रधानमंत्री सं अपन भार किछ कम करय लेल आग्रह कएलखिन्ह. . . हिनका पास अखन तीनटा मंत्रालय छनि. . . कृषि के संग हिनका पास खाद्य एवं नागरिक आपूर्ति मंत्रालय आओर उपभोक्ता मामला के मंत्रालय सेहो छनि. ओना हिनकर मंत्रालय के एनसीपी अपने संग राखय चाहैत अछि. . . भs सकैत अछि जे छगन भुजबल के सेहो दिल्ली लाबय के कोशिश होए. सलमान खुर्शीदजी आओर ए राजा पर सेहो किछ निर्णय भs सकैत अछि.
 हिन्दुस्तान मीडिया वेंचर्स लिमिटेड. . . HMVL बिहारक पहिल पब्लिक लिमिटेड कंपनी बनि गेल अछि जकर आईपीओ बाजार मे आएल अछि. . . एक इक्विटी शेयर के दाम 162 सं 175 रुपया के बीच राखल गेल अछि. . . एकर आईपीओ 7 जुलाई तक खुलल अछि. . . HMVL वैह कंपनी अछि जकर हिन्दुस्तान अखबार आबैत अछि. . . पटना मे एकर ऑफिस बुद्ध मार्ग मे अछि. . . बिहार मे हिंदी अखबार मे सभसं नीक हिन्दुस्तानक स्थिति अछि. . . आओर बिहार मे सभसं बेसि पढ़ल सेहो जाएत अछि. हिन्दुस्तान अपन अखबार के विस्तारक काज मे सेहो लागल अछि. हिन्दुस्तान अखबार के एहि कदम सं बाजार मे बिहार के नीक संदेश जाएत. आओर बिहार उद्योग जगत सं जुड़ल लोक सभ एकर जबर्दस्त स्वागत कएलखिन्ह.
 बिहार मे मानसून जोर पकड़ि रहल अछि. बाढ़िक आशंका के देखैत लोक सभ तैयारी में लगि गेलाह. अनाज के संग-संग चूड़ा. . . चना. . . तेल. . . माचिस. . मोमबत्ती. . . पोलिथीन जमा करय में लागि गेलाह. कोसी मे आएल बाढ़ि लोक के दिल-दिमाग सं अखन धरि नहि उतरल अछि. एहन मे अगर एहि बेर बाढ़ि आबैत अछि आओर ओहि सं बेसि नुकसान होएत अछि तं लोक मुख्यमंत्री नीतीश कुमार के कहिओ माफ नहि करि पएथिन्ह.
 कोसी इलाका के कई लोक सं गप भेल. . . सभ गोटे के नीतीश जीक पांच करोड़ रुपया लौटेनाए बेजाय लगलन्हि. सभहक कहनाय छलन्हि जे ई तं विपत्ति के समय कएल गेल मदद छल. एकरा लौटा कs ओ नीक नहि कएलाह. पैसा तखन लौटेलाह जखन कि अखनो कतेक लोक एहन छथिन्ह जिनका खाए-पीबय के कोनो आसरा नहि छनि. बाढ़ि सं एहन तबाह भेलाह जे अखन धरि उबरि नहि पएलाह.
 नीतीश जी केतबो कहथिन्ह. . . केतबो मदद करथिन्ह. . . लोक सभके जे जिनगी भरक जमा-पूंजी. . . घर-द्वार. . . दलान. . . माल-मवेशी बहि गेल छनि ओ केना भूलथिन्ह. एहन मे ई काज तं जख्म के कुरेदनाइए अछि. एहन मे एहि बेर अगर बाढ़ि तबाही मचौलक तं बाहरक लोक मदद के लेल आगां आबय सं झिझकत. मदद के लेल हाथ बढ़ाबय सं पहिने पांच बेर सोचत. फेर नीतीशजी कोना मैनेज करताह?
 मानसून के बाद दुर्गापूजा-दीपावली के आसपास चुनाव सेहो भs सकैत अछि. अगर बाढ़िक बाद लोक के नीक सं मदद नहि भेटलन्हि तं एकर नतीजा नीतीशजी के भुगतय पड़तन्हि. सरकार के तरफ सं तं कहल जा रहल अछि जे बाढ़ि के लs कs प्रशासन पूरा तैयार अछि. ओ तं समय अएला पर पता चलत. मुदा नीतीशजी भगवान सं प्रार्थना करथुन्ह जे एहि बेर बाढिक तबाही कम सं कम होए. . . आओर जतय लोक परेशानी मे होएताह ओतए जल्दी मदद पहुंचय. . . नहि तं ई पांच करोड़ लौटेनाए भारी पड़ि जएतन्हि.
 एहि मास सं दिल्ली सं बिहार जाए वाला कइटा गाड़ी के टाइम टेबल आओर आबय-जाए के जगह बदलि गेल अछि. एहि लेल स्टेशन जाए सं पहिने 139 पर या स्टेशन पर फोन कs पता कs लेल करब. . . जे ट्रेन कोन स्टेशन सं खुलत आ आएत. . . संगहि-संग कतेक बजे खुलत आ आयत. एतबे नहि किछ ट्रेनक नंबर सेहो बदलि देल गेल अछि. नई दिल्ली सं खुलय वाला कइटा ट्रेन आब आनंद विहार टर्मिनल सं खुलत. . . नई दिल्ली सं दरभंगा होएत सीतामढ़ी जाए वाला लिच्छवी आब 15 जुलाई सं आनंद विहार टर्मिनल सं खुलत आओर आएत. हजरत निजामुद्दीन-जयनगर गरीब रथ एक्सप्रेस सेहो आब एतहिं सं खुलत.
 परिचालन सेहो आनंद विहार टर्मिनल सं होएत.
 आओर हां ट्रेन नंबर 4007 मुजफ्फरपुर-दिल्ली जंक्शन सदभावना एक्सप्रेस आब सुबह 4. 50 बजे दिल्ली पहुंचत. . . संगहि-संग ट्रेन नंबर 2557 मुजफ्फरपुर-नई दिल्ली सप्तक्रांति एक्सप्रेस 4. 45 बजे भोर के जगह आब किछ पहिने 4. 25 बजे पहुंचत. . . आओर राजगीर - नई दिल्ली श्रमजीवी एक्सप्रेस 5. 10 बजे भोर मे नई दिल्ली पहुंचत. तं घर सं निकलय सं पहिने गाड़ी. . . ट्रेन के बारे मे नीक सं पूरा जानकारी लs लेल करु. . . जेहि सं कोनो परेशानी नहि होए.
 कोलकाता आओर रांची के लेल दूटा नवका ट्रेन शुरू भs रहल अछि. कोलकाता के लेल नवका ट्रेन दरभंगा सं खुलत. . . ट्रेनक नंबर अछि 5233 आओर 5234. कोलकाता वाला ट्रेन सप्ताह में दू दिन अछि. . . जखन कि रांची जाए वाला ट्रेन जयनगर सं खुलत. . . आओर ई सप्ताह मे तीन दिन अछि. जयनगर -रांची ट्रेन नंबर अछि 8605 आओर 8606.
 दैनिक भास्कर देश के एकटा पैघ अखबार अछि. पिछला दिन एहि अखबार के बिहार आओर झारखंड के लेल पत्रकारक जरूरत के भारी विज्ञापन निकलल छल. एकर हिंदी मे वेबसाइट सेहो अछि. बिजनेस भास्कर के सेहो वेबसाइट अछि. आब ई ग्रुप अंग्रेजी मे एकटा वेबसाइट सेहो लाबि रहल अछि. . . ओहिके लेल किछ पत्रकारक जरूरत अछि. . . अगर अहां मे एकर लायक योग्यता अछि तं काज करय लेल भास्कर नीक जगह अछि.
 हमरा पास एहि बारे मे एकटा मेल आएल अछि. . . हम ओहि मेल के अहां सभ के सामने राखि रहल छी. . . एकरा पढ़ि अप्लाई करि सकय छी.
 DAINIK BHASKAR GROUP IS COMING UP WITH ENGLISH NEWS WEBSITE.
 .
 IMP Note: Please send your CV only if:
* You have excellent writing skills in English.
 * You can commute on her/his own to Sector-63, Noida. (Near Fortis Hospital)
* Drop facility is available from 8:00 pm onwards.
 * Flexible to work in rotational shifts.
 *Job Timings: 8:00 am to 4:00 pm, 12:00 to 8:00 pm, 6:00 pm to 2:00 am.
 Position: Sr Sub Editor/Deputy Editor - English NEWS Website.
 No of openings: Three (3)
Job Role:
*Update and maintain the news website.
 * Select news from national and international news agencies.
 * Assign stories and give directions to Sub Editors.
 * Write articles on national and international importance.
 *Proof reading of articles and editing them with acute precision.
 Position: Sub Editor- English NEWS Website.
 No of openings: Four (4)
Salary: Rs. 13,000 to Rs. 22,000 P. M.
 Job Role:
* Writing news stories for the English NEWS Website.
 * Edit and improve news copies that are received from various news agencies.
 * Arranging and deciding the position of stories based on news value and importance.
 Position: Copy Editor (Translator) - English NEWS Website.
 No of openings: Four (4)
Salary: Rs. 13,000 to Rs. 22,000 P. M.
 Job Role:
*Rewrite Hindi news of bhasker. com in English.
 *Churn out copies with no grammatical and factual errors, as per the organisations high editorial standard.
 *Edit and improve news copies that are received from various news agencies.
 Desired Candidate Profile:
* Should have excellent writing skills in English.
 * Ability to hand in error-free copy within tight deadlines.
 * Proficiency with the Internet.
 * A serious candidate looking to grow with a fast-growing organization.
 Do remember to mention your Current Salary on the top of your Resume.
 Dear all,
If you have come across any bright students coming from poor financial background who have finished their 10th standard this year (April 2010) and scored more than 80%, please ask them to contact the NGO-Prerana (supported by Infosys foundation).
 The NGO is conducting a written test and those who clear the test will be eligible for financial help for their further studies. Please ask the students to contact the people mentioned below to get the form:
गुजरातक मुख्यमंत्री नरेंद्र मोदी बीजेपीके धाकड़ नेता में शामिल छथिन्ह. चुनाव के समय प्रचार के लेल हर राज्य मे हिनकर विशेष मांग रहय छनि. . . मुदा बिहार मे कोनो सभा. . . रैली के संबोधित करला हिनका बड़ दिन भs गेल छनि. असल में बिहार मे जेडीयू आओर बीजेपीक मिलल-जुलल सरकार अछि. आओर मुख्यमंत्री नीतीश कुमार बीजेपी के साफ कहि देने छथिन्ह जे नरेंद्र मोदी के बिहार मे लाबय के जरूरत नहि अछि. नीतीश जीक माननाय छनि जे मोदी जीक अनाय के असर पार्टी के अल्पसंख्यक वोट पर पड़ि सकैत अछि.
 एहि कारणे ओ बड़ दिन सं बिहार नहि आएल छलाह. . . कोनो सभा. . . रैली के संबोधित नहि कएने छलाह. . . मुदा आब हुनकर हसरत पूरा होबय जा रहल छनि. पटना मे आई सं बीजेपीक राष्ट्रीय कार्यकारिणी शुरू भs रहल अछि आओर काल्हि गांधी मैदान मे पार्टी के स्वाभिमान रैली सेहो अछि. स्वाभिमान रैली के लेल आडवाणी. . . गडकरी जीक संक हिनकर नाम मुख्य वक्ता मे छनि. ओना हुनका आबय सं पहिने पटना मे एकटा पोस्टर खूब चर्चा में अछि जेहि मे गुजरात मे मुसलमानक विशेष विकासक बात अछि. एहि मे गुजरातक मुसलमान के खुशहाल होए के बात कहल गेल अछि. 